Kirkšninė utėlė

Kirkšninė utėlė (Pthirus pubis) – utėlių (Anoplura) būrio vabzdys ektoparazitas. Kūnas trumpas, platus, pilkos spalvos, šonuose su giliais įlinkimais. Patinas apie 1 mm, patelė – 1,5 mm ilgio. Pilvelis nuo krūtinės kiek atskirtas. Gyvena 17-26 dienas. Per tą laiką suaugusi utėlė padeda apie 50 kiaušinių, kuriuos pritvirtina prie plaukų.

Gyvena plaukuotose kūno vietose: kirkšnyse, antakiuose, pažastyse. Galvos plaukuotoje dalyje negyvena. Neperneša ir infekcinių ligų sukėlėjų.

Kategorija:Utėlės